
Oppgavesettet er på 4 sider

Liv Larsen 64

Liv Larsen er 64 år, hun ble enke for et par år siden da mannen døde plutselig og uventet av hjerteinfarkt. Hennes to sønner er voksne og har familie; den ene bor i nærheten, den andre har emigrert til Australia. Hun er en hyppig bruker av legekontorene i kommunen. Liv Larsen har bodd her hele sitt liv og  husker mange leger som har kommet og – etter noen år – dratt sin vei igjen. Hun kommer til deg mens du er turnuskandidat, og ved siden av navnet hennes har kontorpersonalet notert ”rutinekontroll”. 

I journalen kan du lese om mange besøk med uklar bakgrunn de siste tyve årene. Men hun har også et høyt blodtrykk som hun behandles for, og for to år siden fikk hun aldersdiabetes. Hun kommer nå og ber om å få tatt en celleprøve fra livmorhalsen fordi hun er redd hun har fått kreft pga. et par blødninger fra underlivet den siste tiden. 

Det er bare fire måneder siden det sist ble tatt celleprøve som rutinekontroll av henne.  Når du snakker med henne, blir du slått av hennes monotone fremstilling av et liv preget av rutine og kjedsomhet. Deltidsarbeidet som rengjøringshjelp på skolen foregår etter at alle er gått hjem. Hun har mange naboer hun ”kjenner”, men egentlig liten sosial kontakt med dem. Hun gråter litt og sier at hun føler at livet er trist fordi hun er mye alene. Sønn og svigerdatter jobber begge to, barnebarna på 10 og 12 år er mye opptatt med sine aktiviteter utenom skolen. Hun har selv aldri vært vant til å ta kontakt; mannen var den som opprettholdt familiens sosiale funksjon. Selv er hun redd for å ta initiativ til kontakt av frykt for avvisning og fordi hun føler seg sjenert  og mindreverdig og tror andre ser ned på henne fordi hun har et ”simpelt” arbeid. Hun er ikke med i noe foreningsliv fordi hun føler seg utrygg og mister oversikten i store forsamlinger . Ved et par anledninger har hun opplevd å bli ledd av fordi hun ikke forsto andres bruk av fremmedord, og hun er blitt svært engstelig for at det kan skje igjen.  

BIOLOGI

Oppgave 1 

Tegn og/eller beskriv de kvinnelige forplantningsorganer (kortfattet/skjematisk).

Oppgave 2

Gjør rede for det endokrine system, og nevn de viktigste hormoner.

Oppgave 3

Gjør rede for pancreas´  funksjon.

ATFERDSFAG

Oppgave 4

Hvordan vil du beskrive pasientens problem ut fra en bio-psyko-sosial forståelsesmåte?

Oppgave 5

Gjør rede for en konsultasjons viktigste funksjoner samt fordeler og ulemper ved ulike konsultasjonsstiler i forhold til denne pasienten.

Oppgave 6

Hvilken personlighetstype mener du Liv Larsen har?

STATISTIKK

Oppgave 7

I Norge blir alle kvinner mellom 25 og 69 år invitert til en masseundersøkelse mot livmorhalskreft (”cervix-screening”), dvs. til å ta en celleprøve (cytologisk prøve)  fra livmorhalsen, hvert 3. år. Hensikten med prøven er å oppdage forstadier til livmorhalskreft (celleforandringer) og livmorhalskreft. Ikke alle celleforandringer utvikles videre til kreft. 

A. Forklar begrepene sensitivitet, spesifisitet og positiv og negativ prediktiv verdi.

B. Sensitiviteten til prøven er ikke lett å estimere, men man har anslått at den er omkring 80%. Den vil avhenge av hvor langt celleforandringene er kommet. Prøvens spesifisitet er estimert til 99%. Anta at prevalensen av såkalte ”høygradige celleforandringer” (forstadier til livmorhalskreft) eller livmorhalskreft i den aktuelle aldersgruppen er 1,3%. Beregn positiv og negativ prediktiv verdi for prøven.

C. Det er ikke enighet om at spesifisiteten er så høy som anslått i punktet over. Kommenter hvordan en lavere spesifisitet vil påvirke de prediktive verdiene (du behøver ikke vise nye beregninger).

Oppgave 8

I en case-control studie der man forsøkte å finne ut om det var sammenheng mellom alder ved første graviditet og risiko for livmorhalskreft ble 49 kvinner som hadde fått diagnosen livmorhalskreft da de var 50-59 år gamle sammenlignet med 317 kontroller i samme alder, som ikke hadde livmorhalskreft. 7 av de 49 casene var > 25 år ved første graviditet. Det tilsvarende antallet i kontrollgruppen var 114. 

A. Estimer andelen som var > 25 år ved første graviditet i hver av de to gruppene. Gi også 95% konfidensintervall for andelene. 

B. Det kunne vært av interesse å estimere risikoen for livmorhalskreft for kvinner som var ( 25 år ved første graviditet. Forklar hvorfor denne studien ikke er egnet til å besvare dette spørsmålet.

C. Bruk en hypotesetest til å sammenligne de to andelene du estimerte i punktet ovenfor. Formuler nullhypotese og alternativ hypotese. Tyder resultatet på at det er sammenheng mellom alder ved første graviditet og risiko for livmorhalskreft? Hvorfor /hvorfor ikke? 

Oppgave 9

Beskriv kort fordeler og ulemper ved case-control studier.

SAMFUNNSMEDISIN

Oppgave 10

A. Hvilke forvaltningsnivå i samfunnet organiserer og driver helsetjenesten i lokalsamfunnet?

B. Hva er kommunehelsetjenestens hovedoppgaver?

C. Liv Larsen har gått til mange forskjellige leger. Hvilke fordeler vil en fastlegeordning ha for henne?

D. I mange utkantkommuner er det vanskelig å holde på legene og tannlegene. Foreslå to tiltak for å øke legedekningen i perifere strøk av landet.

Oppgave 11

A. Er høyt blodtrykk en sykdom? 

B. Hvorfor behandles Liv Larsen for denne tilstanden?

C. Blodtrykksbehandling for personer i 60 års alderen er nyttig for én av hundre som blir behandlet. Hvilke andre hensyn enn legemidlets gunstige effekt må legen inkorporere i behandlingsbeslutningen?

Oppgave 12

I 2030 vil det være ca. 1 million personer som er eldre enn 66 år i Norge, mot 619 000 i 1999.

A. Beskriv noen konsekvenser for (1) samfunnet, (2) primærelegetjenesten, (3) tannlegetjenesten og (4) sykehusene av den sterke økningen i antall eldre.

B. Få leger ønsker å jobbe i eldreomsorgen. Angi to forslag som kan rette på det.

SENSORVEILEDNING

BIOLOGI

1. 

Eggstokker (ovarier), eggledere (tubae), livmor (uterus) skjede (vagina)

Norske og/eller latinske navn teller likt

2. Her vil det være mer og mindre generell innledning om hva en endokrin kjertel og et hormon er, kanskje også en definisjon av begrepene parakrin og autokrin. 4-5 endokrine kjertler med produkt bør være med.

· Hypofyse  med forlapp(adenohypofyse)  med veksthormon (STH=GH), prolactin = LTH,

`     follikkelstimulerende hormon (FSH), Tyroideastimulerende hormon (TSH),

      adrenokortikotropt hormon (ACTH), luteiniserende hormon (LH)

       og baklapp (neurohypofyse) med neurosekretene antidiuretisk hormon         

       (ADH) og oxytocin.

· Binyrebark med mineralocorticoider (aldosteron), glukokortikoider (kortisol) og kjønnssteroider  (androgener). Binyremarg med adrenalin + ca 20%t noradrenalin og litt dopamin

· Thyroidea med thyroideahormoner og calcitonin

· Ovarier (østrogen)

· Testis (testosteron)

· Langerhans øer i pancreas (insulin og glukagon)

Noen vil sannsynligvis også ha med at hjerte og nyrer er endokrine kjertler med atrialt natriuretisk peptid (ANP) og renin, erytropoietin (EPO) og 1,25(OH)2cholecalciferol ,  paratyroidea med parathormon samt hypothalamus med sine “releasing - ” og “inhibiting factors”.

3. Eksokrine pankreas funksjon er å produsere fordøyelsesenzymer samt pancreassaft som med hydrogenkarbonat gir base til det sure innhold fra magen.

Endokrine pancreas = Langerhans øer (se ovenfor).

ATFERDSFAG, Oppgave 4, 5 og 6

Den bio-psyko-sosiale modell er beskrevet i Vaglum m.fl.”Innføring i medisinske atferdsfag” Kap. 1 og dekket i egen forelesning i uke 1. Studentene bør kunne redegjøre for og reflektere over fordeler (forklare uklare tilstander som ikke faller inn under tradisjonelle somatiske diagnoser) og begrensninger (praktisering av skjønn og etiske betraktninger som ikke er inkludert) ved denne modellen.

Konsultasjons viktigste funksjoner er dekket i to separate forelesninger og beskrevet i Kringlen & Finset ”Den kliniske samtalen” kap. 2. Ulike konsultasjonsstiler (pasientsentrert og sykdomssentrert) er nevnt på s. 15 i Kap. 2

Personlighetstyper er dekket i forelesning og i ”Innføring i medisinske atferdsfag”.

kap.4. Denne pas. er beskrevet med en unnvikende personlighetstype kap. 4 s. 61-62

preget av dimensjonene høy sårbarhet og kontrollbehov, lav intensitet (sjenert grubler, Torgersen) med frykt for å bli latterliggjort i sosiale situasjoner, redd for å ta kontakt av frykt for avvisning, lite tro på egne resursser, engstelige for å engasjere seg i nye aktiviteter.

STATISTIKK

Oppgave 7 (side 69-71, 74-76)

A.

A: prøven er positiv

B: personen er syk

Sensitivitet. Sannsynlighet for at prøven er positiv (avdekker sykdom) dersom personen faktisk er syk. 

|

.

Spesifisitet: Sannsynlighet for at prøven er negativ dersom personen er frisk. 

|


Positiv prediktiv verdi: Sannsynlighet for at en person er syk dersom prøven er positiv. 

|


Negativ prediktiv verdi: Sannsynlighet for at en person er frisk dersom prøven er negativ 

|


B.



|

=0.80



|

=0.99

P(B)=0.013

Positiv prediktiv verdi:



|

=


Negativ prediktiv verdi:



|

=


C. 
Lavere spesifisitet ville medføre at positiv og negativ prediktiv verdi blir lavere.


En liten reduksjon i spesifisitet har stor effekt på positiv prediktiv verdi.

Oppgave 8 (side 132-135, 193-194, 142-144)

A.
Andel >25 år ved første fødsel

Cases

pc=7/49=0.143

Kontroller

pk=114/317=0.360

95% konfidensintervall for andel





Cases:




Kontroller:



 

B.
Det lar seg ikke gjøre å beregne insidens fordi man i case-control studier selv velger antall cases og antall kontroller. Da er det også umulig å beregne relativ risiko for sykdom. Estimatet ville avhenge av hvor mange kontroller som ble inkludert og altså være helt meningsløst.

I case-control studier estimerer man i stedet odds ratio (OR=3.37). (Dette kreves ikke nevnt i oppgaven.)

C.
H0: Det er ikke forskjell mellom andel av cases og kontroller som er > 25 år ved første graviditet. (p1=p2)

HA: Det er forskjell i andel som er > 25 år ved første graviditet. (p1(p2)
(tosidig test mest rimelig)

Andel >25 år i hver gruppe

p1=0.143
p2=0.360




H0 forkastes (både på 5% nivå og ved valg av lavere nivå, f.eks. 1%).

Resultatet tyder på at det er en sammenheng mellom livmorhalskreft hos kvinner i aldersgruppen 50-59 år og deres alder ved første graviditet.

Det er helt greit å løse oppgaven vha. kji-kvadrat-test i stedet ((2=9.011, p=0.003).

Oppgave 9 (side 193-194)

Fordeler: Raske, enkle, billige. Egnet til å studere sjeldne sykdommer.

Ulemper: Retrospektive. Kan ikke estimere relativ risiko for sykdom. Store potensielle problemer med forskjellige typer bias (seleksjonsbias – valg av kontroller, informasjonsbias (cases husker eksponering bedre enn kontroller?)) Confounding (som for kohortestudier).

SAMFUNNSMEDISIN

Oppgave 10 (kap 11 i Kompendiet)

A. Kommunen organiserer og driver helsetjenesten i lokalsamfunnet

B. Kommunehelsetjenestens hovedoppgaver er forebyggende arbeid, behandling av sykdom, omsorg og pleie, samt medisinsk rehabilitering.

C. Liv Larsen har gått til mange forskjellige leger. Hvilke fordeler vil en fastlegeordning ha for henne? Kontinuiteten i lege-pasient-forholdet øker, legen kjenner henne og hennes familie bedre, tryggheten øker og trolig også kvaliteten i det medisinske arbeidet

D. I mange utkantkommuner er det vanskelig å holde på legene og tannlegene. Foreslå to tiltak for å øke legedekningen i perifere strøk av landet. Det kan f.eks. være lovreguleringer, hjelp til nedbetaling av studielån, høyere lønn, lengre ferier, bedre permisjonsordninger osv.

Oppgave 11 (kap 3)

A. Er høyt blodtrykk en sykdom? Nei, en risikofaktor

B. Hvorfor behandles Liv Larsen for denne tilstanden? Fordi behandlingen av denne risikotilstanden reduserer sjansen for senere hjertesykdom og slag

C. Blodtrykksbehandling for personer i 60 års alderen er nyttig for én av hundre som blir behandlet. Hvilke andre hensyn enn legemidlets gunstige effekt må legen inkorporere i behandlingsbeslutningen? Bivirkninger, pasientens egne meninger (preferanser) og (ikke så aktuelt her) helseøkonomiske betraktninger.

Oppgave 12 (kap 10)
I 2030 vil det være ca. 1 million personer som er eldre enn 66 år i Norge, mot 619 000 i 1999.

A. Beskriv noen konsekvenser for (1) samfunnet, (2) primærelegetjenesten, (3) tannlegetjenesten og (4) sykehusene av den sterke økningen i antall eldre. 

For samfunnet: Større utgifter til pensjon etc., større behov for helsetjenester.

For legetjenesten: Flere besøk, lenger tid til hver konsultasjon, flere personer med flere sykdommer.

For tannlegetjenesten: Flere personer med tannproblemer.

For sykehusene: Flere med behov for innleggelser, problemer med ”ferdigbehandlede” eldre som ikke greier seg alene hjemme vil sette krav til samhandlingen med og kapasitet i eldreomsorgen.

B. Få leger ønsker å jobbe i eldreomsorgen. Angi to forlslag som kan rette på det. Holdningsendring blant legene, økonomiske incitamenter, endringer i spesialistutdanningen (lettere å bli geriater).

